มหาวิทยาลัยมหิดล แจงข่าวลือ 11 ผู้ป่วยโควิด-19 ยันไม่ใช่พื้นที่เสี่ยง
อธิการบดีมหาวิทยาลัยมหิดล แจงกรณีข่าวลือ ผู้ป่วยโควิด-19 จำนวน 11 ราย ยันมหาวิทยาลัยมหิดลไม่ใช่พื้นที่เสี่ยงวันที่ 13 มี.ค.63 แฟนเพจ Mahidol University เผยแพร่คําแถลงของอธิการบดีมหาวิทยาลัยมหิดล เรื่อง กระแสข่าวลือและความเข้าใจผิดทางสื่อออนไลน์ เรื่องสถานที่ที่ผู้ติดเชื้อไวรัสโคโรนา 2019 หรือ โควิด-19 (COVID-19) ทั้ง 11 ราย ได้เดินทางมายังมหาวิทยาลัยมหิดลจากกระแสข่าวทางสื่อออนไลน์ว่า ผู้ติดเชื้อติดเชื้อไวรัสโคโรนา 2019 (COVID-19) ทั้ง 11 ราย ได้เดินทางไปยังพื้นที่ต่างๆ รวมทั้ง มหาวิทยาลัยมหิดล ซึ่งก่อให้เกิดความตื่นตระหนกของประชาคมมหิดลและประชาชนโดยรอบนั้นมหาวิทยาลัยมหิดลขอชี้แจงว่า ขณะนี้ไม่มีรายงานว่า ผู้ป่วยกลุ่มดังกล่าวมีความเสี่ยงกับพื้นที่มหาวิทยาลัยมหิดล เนื่องจากกระทรวงสาธารณสุขได้ติดตามกลุ่มเสี่ยง คือ ผู้สัมผัสใกล้ชิด จํานวน 270 คน ขณะนี้ผลเป็นลบทั้งหมด และด้วยข้อมูลสืบสวนทางระบาดวิทยา มหาวิทยาลัยมหิดลไม่ใช่พื้นที่เสี่ยงทั้งนี้ ทางมหาวิทยาลัยมหิดลมีมาตรการที่ชัดเจนในการป้องกันและควบคุมการระบาดของโรคติดเชื้อไวรัสโคโรนา 2019 (COVID-19).Mahidol University
อธิการบดีมหาวิทยาลัยมหิดล แจงกรณีข่าวลือ ผู้ป่วยโควิด-19 จำนวน 11 ราย ยัน มหาวิทยาลัยมหิดลไม่ใช่พื้นที่เสี่ยง
โควิด-19,ไวรัสโคโรนา,ไวรัสโคโรน่า,ไวรัสอู่ฮั่น,ไฮไลต์ไวรัสโคโรน่า,มหิดล,มหาวิทยาลัยมหิดล,ข่าวทั่วไป